open-index/open-wikipedia-markdown huggingface dataset:
Calle Oslo

**Calle Oslo** (spansk for *Oslogata*) er ei liten gate i Zona Rosa i colonia Juárez i det administrative distriktet Cuauhtémoc i Mexico by. Den går mellom gågata Calle Copenhague og den større Calle Niza, ett kvartal fra Paseo de la Reforma. Calle Oslo er stengt for biltrafikk, og har noen mindre spisesteder og en lounge. Gata har postnummer 06600.
Ischyroptera

* *[[Ischyroptera annulipes]]*
* *[[Ischyroptera bipilosa]]*

***Ischyroptera*** er en slekt av fluer som tilhører familien blomsterfluer (Syrphidae).

## Utseende
Ansiktet, som er hårete, har en tydelige midtknøl ("nese") og også en framskytende munnkant. Antennen er karakteristisk: de to innerste leddene er ganske små, det tredje leddet større, nesten trekantet, litt tilspisset mot ytterhjørnet, der det sitter en uvanlig tykk, hårete antennebørste (*arista*) som er omtrent dobbelt så lang som resten av antennen.

## Utbredelse

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familie **[[blomsterfluer]]** (Syrphidae)
****** underfamilie Eristalinae
******* gruppe Rhingiini 
******** slekten *Ischyroptera* Pokorny, 1887
********* *[[Ischyroptera annulipes]]* Lindner, 1941
********* *[[Ischyroptera bipilosa]]* Pokorny, 1887 – eneste art i Europa, finnes i Frankrike, Sveits og Italia

## Kilder og litteratur
* Fauna Europaea Web Service (2004) Fauna Europaea version 1.1, www.faunaeur.org 
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.

## Eksterne lenker
*  
* www.syrphidae.com/ – the Syrphidae website
Sogn og Fjordane Høgre

**Sogn og Fjordane Høgre** var partiet Høyres fylkesorganisasjon i Sogn og Fjordane.

Sogn og Fjordane Høgre ble dannet i forkant av stortingsvalget 1921, da endringene i valgordningen krevde en fastere organisering av partiets valgarbeid. Den 10. november 2018 ble Sogn og Fjordane Høgre slått sammen med Hordaland Høyre til Vestland Høyre,  forut for fylkessammenslåingen den 1. januar 2019.

Høyrekvinnene hadde sin egen fylkesorganisasjon i Sogn og Fjordane fra 1955 til Høyrekvinners Landsforbund la ned sin egen organisasjon i 1994.

Sogn og Fjordane Unge Høgre ble stiftet i 1968.

## Ledere

## Stortingsrepresentanter
Innvalgt for Høyre fra Sogn og Fjordane stortingsvalgkrets (etablert i 1921):

* Ingolf Elster Christensen (1922–1927)
* Paul Johan Takle (1931–1933)
* Anders Hammerseth (1937–1945)
* Paul Svarstad (1965–1973)
* Lars Lefdal (1977–1989)
* Dagfinn Hjertenes (1989–1993)
* Sverre J. Hoddevik (1997–2005)
* Bjørn Lødemel (2009–2017)
* Frida Melvær (2017–2021)
* Olve Grotle (2021–)

## Referanser
Steve Omischl

**Steve Omischl** (født 16. november 1978 i North Bay i Ontario) er en canadisk freestyleutøver.

Omischl konkurrerer i hopp, og debuterte i verdenscupen i desember 1999, der han fikk sølv i sitt første World cup-renn. Hans første World cup-seier kom i september 2008 i Mount Buller. Han har vunnet mange enkeltrenn i verdenscupen, og han har 3 sammenlagtseire.

I VM-sammenheng har han fire medaljer, hvorav ett gull fra VM i 2005. I 2009 ble det VM-sølv bak Ryan St. Onge, selv om Omischl ledet etter det første hoppet.

Han har deltatt i tre olympiske leker; 2002, 2006 og 2010. I 2002 kom han på fjerdeplass i kvalifiseringen, men endte på 11.-plass i finalen. I 2006 lå han godt an til finaleplass etter det første hoppet, men andrehoppet var dårlig, så han endte på 20.-plass. I 2010 ble det åttendeplass.

I 1999/00-sesongen ble han kåret til *World Cup Male Rookie of the Year*.

## Referanser


## Eksterne lenker
* 
* Profil på Vancouver 2010
Hurtigløp på skøyter under Vinter-OL 1960 – 1500 meter menn

**1 500 meter [[hurtigløp på skøyter]] menn** var en øvelse under Vinter-OL 1960. Øvelsen ble avholdt på Squaw Valley Olympic Skating Rink og for første gang i OL-historien på kunstis. Konkurransen startet mandag, 26. februar 1960.

48 skøyteløpere fra 16 nasjoner deltok i øvelsen.

## Medaljevinnere

## Rekorder
Dette var gjeldende rekorder verdens og olympisk rekord før Vinter-OL i 1960.

*(*)* Rekorden ble satt på naturis.

*(**)* Rekorden ble satt på høyfjellsbane (mer enn 1 000 meter over havet) og på naturis.

## Resultater
Jevgenij Grisjin som var den første skøyteløperen til å forsvare sin olympiske mestertittel på 500 meter klarte å gjenta bedriften på 1 500 meter ved på ny å vinne tittel på den øvelsen. I 1956 delte han tittelen med sin landsmann Jurij Mikhajlov. Denne gangen skjedde det samme med Roald Aas. Grisjin var den andre skøyteløperen til å vinne 2 gullmedaljer på 1 500 meter etter Clas Thunberg som vant i 1924 og 1928.

## Eksterne lenker
* 
* Offisiell olympisk rapport 
* Speed Skating at the 1960 Squaw Valley Winter Games: Men's 1,500 metres  på sports-reference.com
*  Distance result: Olympic Winter Games 1960 · Men · 1.500 Meter Resultater på SpeedSkatingNews.info
*   Results of the 1960 Olympic Winter Games 1500 meters Men.
*  Results Olympic Games 1959/1960 Men - 1500m : 26 Feb 1960 - Squaw Valley, CA på www.ISU.html.infostradasports.com
*  Speed Skating - 1960 Olympic Games - Results Men's 1500 m - 26th February på The-Sports.org
*
Lesneiidae

* *[[Lesneia]]*

**Lesneiidae** er gruppe små insekter som tilhører gruppen støvlus (Psocoptera).  De er ikke parasitter men lever av ulikt dødt organisk materiale, alger og soppsporer. 

## Utseende

## Levevis

## Utbredelse
Slekten *[[Lesneia]]* finnes i Afrika.

## Systematisk inndeling
Systematikken innen gruppen støvlus følger http://tolweb.org/Psocodea/8235. Familien Lesneiidae ble skilt ut fra Elipsocidae i 2004.

* **[[Insekter]]** (Ectognatha)
** **[[Vingede insekter]]** (Pterygota)
*** **[[Lus]]** (Psocodea)
**** **[[Støvlus]]** (Psocoptera)
***** Underorden Psocomorpha
****** Gruppe Homilopsocidea
******* Familie Lesneiidae Schmidt & New, 2004
******** Slekten *[[Lesneia]]* Badonnel, 1931 – 4 arter
********* *[[Lesneia capensis]]* Badonnel, 1931
********* *[[Lesneia nigra]]* Broadhead & Richards, 1982 – Kenya
********* *[[Lesneia pulchra]]* Broadhead & Richards, 1982 – Kenya
********* *[[Lesneia stuckenbergi]]* Badonnel, 1963

## Kilder
* Aanonby, J. 1988. ''Støvlus – Psocoptera. Presentasjon av en lite kjent insektorden''. Norsk entomologisk forening. Insekt-Nytt 13 (2) , side 5-10.
* Liste over artene, fra Psocodea species file online
* Schmidt, E.R. og New, T.R. (2004) A systematic and phylogenetic revision of the family Elipsocidae (Insecta: Psocoptera), with the erection of two new families: Lesneiidae and Sabulopsocidae. Invertebrate Systematics 18: 157-213. http://www.publish.csiro.au/paper/IS03019.htm

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Støvlus (engelskspråklig)
Eric Massa

**Eric J.J. Massa** (født 1959) er en tidligere rikspolitiker fra USA. Han sa opp sitt verv i Representantenes hus 8. mars 2010. Avgjørelsen hadde flere grunner, inkludert kreft, beskyldninger om *sexual misconduct*, og press fra lederskapet til *[[Democratic Party]]*, relatert til at han burde trekke seg som rikspolitiker, etter å ha motvirket et lovforslag (*the health care reform bill*).

## Referanser


## Eksterne lenker
* 
*
Traktorbensin

**Traktorbensin** var en type bensin med lavt oktantall. Dette var et avgiftsfritt drivstoff som tidligere ble benyttet til traktorer og andre motorer med lav kompresjon, som for eksempel båtmotorer.
Siboniso Gaxa

**Siboniso Gaxa** (født 6. april 1984 i Durban i KwaZulu-Natal) er en fotballspiller fra Sør-Afrika som 2018 spiller for Ajax Cape Town. Han spiller vanligvis som høyreback. Han har stort sett spilt for klubber i Sør-Afrika, og har blitt seriemester der tre ganger, men spilte også to sesonger for belgiske Lierse.

## Landslagskarriere
Gaxa fikk sin landslagsdebut under kvalifiseringen til VM 2006, mot  den 4. juni 2005. Han var også på Sør-Afrikas lag under CONCACAF Gold Cup 2005, Afrikamesterskapet i fotball 2006 og Confederations Cup 2009.

Gaxa spilte alle tre gruppespillkampene for Sør-Afrika under fotball-VM 2010. Han ble deretter mindre benyttet på landslaget, og kvartfinalen i Afrikamesterskapet i fotball 2013 ble hans siste landskamp.

## Referanser


## Eksterne lenker
*
Lillomarka Skiklubb

**Lillomarka Skiklubb** (stiftet 25. april 2007) er et idrettslag etablert av skigruppene i idrettslagene SF Grei, Grorud IL og Linderud IL. Klubben er knyttet til løypenettet i Lillomarka nord i Oslo. Hjemmearena er Lillomarka Arena. 

## Kjente utøvere
*  Øystein Pettersen,  olympisk mester i lagsprint under OL i Vancouver 2010.

## Eksterne lenker

* Klubbens hjemmeside
Millenium (album)

***Millenium*** er debutalbumet til det amerikanske heavy metal-bandet Millenium.

Albumet ble gitt ut på Frontiers Records i 1997.

## Sporliste
# «Together as One» 6:06	
# «Believe in Love» 3:21	
# «Marianne» 3:25	
# «Come Back» 3:45	
# «Almost Made It to Heaven» 4:31	
# «Hold On» 4:19	
# «Gabriella» 4:17	
# «Gonna Let You Go» 3:41	
# «Invincible» 4:02	

## Personell
*Todd Plant – Vokal
*Ralph Santolla – Gitar, bass & keyboard
*Sean Philips – Gitar
*Wayne Koho – Bassgitar
*Oliver Hanson – Slagverk
*Roger Stephan – Slagverk
Meterspor

**Meterspor** betegner innen jernbaneterminologi jernbanespor og sporveisspor som har en sporvidde på 1&nbsp;000 mm (1 meter). Metersporet hører til gruppen av smalspor, som er mindre enn normalspor og bredspor. Det er en meget vanlig sporvidde på lokale jernbanelinjer eller lettbygde baner, og er billigere å anlegge enn normalspor. 

I dag finnes det ikke mye metersporet jernbane i Norge, men blant annet Gråkallbanen (trikken i Trondheim) har meterspor. Thamshavnbanen er også metersporet. I Danmark har sporvidden vært brukt på Bornholm, Frederikshavn-Skagen, Horsens-Tørring, Kolding-Egtved og på amtsbanene i Sønderjylland – her for å få lavere kostnader ved utbygging av baneanlegget. Meterspor er også utbredt i blant annet Øst-Afrika og India. 

## Meterspor i verden

Meterspor bruker i mange områder rundt om i verden, blant annet:

### Asia
* **Sørøst-Asia**
** Vietnam
** Malaysia
** Thailand (langdistansetog)
** Burma – Utenom 160 km jernbane i kupert terreng, er resten av jernbanen i Burma (3&nbsp;200 km) metersporet.
* India - 17&nbsp;000 km er anlagt, men blir konvertert til indisk sporvidde på 1&nbsp;676 mm under «Project Unigauge».
** ---Nilgiri Mountain Railway

### Sør-Amerika
* Argentina – 11&nbsp;080 km er anlagt.
* Bolivia – 3&nbsp;600 km er anlagt.
* Brasil – 23&nbsp;489 km er anlagt.
* Chile – 2&nbsp;923 km er anlagt.

### Afrika

* **Øst-Afrika**
** Kenya
** Uganda
** Tanzania
* **Vest-Afrika**
** Benin
** Mali
** Niger

### Europa

* Belgia

* Kysttrikken
* Finland
** Helsingfors sporveier
** Spårjokern
* Frankrike
** Det gule toget
** Le Train des Pignes
* Hellas
** Det peloponnesiske nettverket (tidligere SPAP)
* Norge
** Gråkallbanen (trikken i Trondheim)
** Thamshavnbanen
* Polen
** Łódź
** Elbląg
** Grudziądz
* Portugal
* Russland
** Kaliningrad og Pyatigorsk trikksystem
* Slovakia
** Bratislavas trikksystem
* Spania
** Metro Bilbao
** EuskoTren
** FEVE
** FGC
* Sveits
** Mange baner
* Tyskland
** Harzer Schmalspurbahnen
** Mange trikksystemer

## Se også
* Kombinert spor
* Normalspor

## Referanser


## Eksterne lenker
*  
*  Mer om smalspor og meterspor
Karl Hagerup

**Karl Marius Aagesson Hagerup** (1859–1958) var en norsk landbruksskolelærer og politiker (V). Han var stortingsmann for Nordre Trondhjems amt (Nord-Trøndelag) 1907–1915.

## Familie, utdannelse og yrke
Han var sønn av gårdbruker og ordfører Aage Hagerup og hustru Mette Kvarme på Lein på Frosta. Han giftet seg i 1887 med Hanna Juberg, datter av gårdbruker og ordfører Hans Juberg og hustru Nikoline Hansdatter Faanes.

Han tilegnet seg gode teoretiske kunnskaper ved å gå flere frilynte folkehøyskoler og landbruksskoler i Norge og Danmark, deriblant på Vonheim, og ble uteksaminert fra den høyere avdelingen ved landbruksskolen på Ås i 1890. Han var lærer ved Ole Kristian Kuløys folkehøyskole på Nøvik på Ytterøy, på Follo i Verdal og på Sæter (Setran) i Frol. Hagerup forestod landbruksundervisningen der sammen med Johannes Okkenhaug og Johannes Bragstad. Deretter var han gårdbruker på Gudmundhus i Verdal i noen år, og engasjert som vandrelærer i fjøs- og melkestell av Nordre Trondhjems amts landhusholdningsselskap. Han fungerte også som amtsagronom for landhusholdningsselskapet, selv om stillingen ikke var formelt opprettet ennå. Oppstarten av Mære landbruksskole i Sparbu herred i 1895 førte Hagerup igjen sammen med Okkenhaug og Bragstad som lærer der. Hagerup var konstituert som bestyrer på Mære 1916–1922 og ansatt i stillingen 1922–1927.

## Politisk arbeid
Med årene var Hagerup medlem av herredsstyrene i både Verdal og Sparbu. Han var varaordfører i Verdal 1894–1895 og formann i skolestyret i Sparbu 1901–1909. Fra stortingsvalget 1906 ble det praktisert en valgordning med flertallsvalg i enmannskretser. Hagerup ble valgt fra Verdalen krets, som var en venstrebastion, med Johannes Okkenhaug som sin hovedkonkurrent, ved valgene i 1906, 1909 og 1912. Hagerup stod noe til venstre for Okkenhaug politisk, og de støttet seg på henholdsvis Arbeiderdemokratene og Landmandsforbundets programmer. Ved omvalget i 1915 mistet Hagerup sin stortingsplass til Okkenhaug med liten margin. Hagerup satt hele tiden i Stortingets landbrukskomité, i perioden 1913–1915 som komitéformann.

## Referanser


## Eksterne lenker
*
Angelfire

***Angelfire*** er det andre studioalbumet til det amerikanske heavy metal-bandet Millenium.

Albumet ble utgitt på Frontiers Records 6. september 1999.

## Sporliste
# «Nations» 1:43	
# «Shamen» 5:05	
# «Beyond the Pain» 4:33	
# «Until the End of Time» 5:24	
# «Angelfire» 5:04	
# «Heaven Sent» 5:27	
# «Julia» 4:18	
# «Bound for Glory» 4:33	
# «Run» 5:34	
# «Waiting fot Godot» 4:19	
# «Remember» 1:12	
# «Saving Grace» 4:39	
# «The Color of Night» 4:41	
# «Hide Behind my Face» 4:17	
# «Dawn» 2:43	
# «Return» (skjult spor)	

## Personell
*Todd Plant – Vokal
*Ralph Santolla – Gitar & keyboard
*Shane French – Gitar
*Manfred Binder – Bassgitar
*Oliver Hanson – Slagverk
Linderud Idrettslag

**Linderud Idrettslag** (stiftet 13. desember 1967) er et fleridrettslag lokalisert på Linderud i Oslo. Idrettslagets hjemmearenaer er Linderudhallen og Linderud kunstgress. Ved kunstgressbanen ligger også klubbhuset. Klubben har grupper innen idrettene fotball, friidrett, håndball, innebandy og lacrosse.

## Idretter
### Fotball

Kvinnefotballen ble i 2006 organisert i samarbeid med , gjennom toppklubben .

### Lacrosse
Klubbens A-lag i lacrosse, med tilnavnet «Saints», ble startet opp i januar 2021 og spiller 2022/23-sesongen i eliteserien både for menn og kvinner.

Herrelaget ble norgesmestere under NM i lacrosse 2022 på hjemmebane, kun et drøyt år etter laget ble etablert.

### Skiidrett

I 2007 ble skiidretten skilt ut i et samarbeid med SF Grei og Grorud IL og de etablerte Lillomarka Skiklubb.

## Kjente utøvere
*  Øystein Pettersen, langrenn – olympisk mester i lagsprint under Vinter-OL 2010 i Vancouver.

## Referanser




## Eksterne lenker
* 
*
Hourglass

***Hourglass*** er et studioalbum fra det amerikanske heavy metal-bandet Millenium.

Albumet ble gitt ut på Frontiers Records 6. november 2000. Albumet er det eneste studioalbumet til bandet hvor Jørn Lande deltar.

## Sporliste
# «Power to Love» 4:29	
# «Wheels Are Turning» 4:10	
# «Hourglass» 6:41	
# «No More Miracles» 3:48	
# «Superstar» 3:09	
# «Rocket Ride» 3:23	
# «I Will Follow» 5:35	
# «I Still Believe» 5:09	
# «Masquerade» 4:12	
# «Chasing Time» 5:15

## Personell
;Band
*Jørn Lande – Vokal
*Ralph Santolla – Gitar & keyboard
*Shane French – Gitar
*Manfred Binder – Bassgitar
*Oliver Hanson – Slagverk

;Andre
*Dag Stokke – Piano & keyboard
*Tracy LaBarbera – keyboard, tamburin, bakgrunnsvokal
*Don Airey – keyboard
*Howard Helm – keyboard
Jericho

***Jericho*** er et studioalbum fra det amerikanske heavy metal-bandet Millenium.

Albumet ble gitt ut 19. juli 2004 på plateselskapet .

## Sporliste
#«My Saving Grace» 5:38	
#«Heaven Awaits» 4:02	
#«My War» 4:25	
#«Heresy» 4:19	
#«Morning Star» 5:03	
#«Above This World» 4:04	
#«Enemy of the Sun» 3:24	
#«Wheel of Fortune» 4:37	
#«Let There Be Light» 5:15	
#«Burning Again» 6:28

## Personell
*Todd Plant – Vokal
*Ralph Santolla – Gitar
*Shane French – Gitar
*Steve McKenna – Bassgitar
*Tere Bertke – Bassgitar
*Mike Prator – Slagverk
The Best Of… And More

***The Best Of... And More*** er et samlealbum fra det amerikanske heavy metal-bandet Millenium.

Albumet ble gitt ut på Frontiers Records i 2004, og inneholder flere spor som ikke er tidligere utgitt.

## Sporliste
;Disk 1
#«Power to Love»	
#«Hourglass»		
#«Superstar»		
#«I Still Believe»		
#«Masquerade»		
#«Chasing Time»		
#«Shaman»		
#«Beyond the Pain»	
#«End of Time»		
#«Angelfire»		
#«Heaven Sent»		
#«Run»		
#«Saving Grace»		
#«The Color of Night»
		
;Disk 2
#«Together As One»		
#«Believe in Love»	
#«Almost Made It to Heaven»		
#«Invincible»		
#«On and On» (Michael Schenker Group-coverlåt)		
#«I Surrender» (Rainbow-coverlåt)	
#«Jane»		
#«Love Is Like Oxygen» (Sweet-coverlåt)		
#«Rain»		
#«Anybody»		
#«Gone Are the Chances»		
#«I Lost It»		
#«Heresy»		
#«Sea of Madness»
Liste over norske navnedager 1998–2009

Dette er en **liste over norske navnedager** slik den var i perioden 1998–2009 sortert etter dato. Navnedagene ble innført i Norge av Almanakkforlaget i 1988. Listen ble revidert i 1998 og inneholdt da 819 navn. Alle årets dager bortsett fra 1. januar, 29. februar og 25. desember hadde tilhørende navn. 

I 2010 ble det innført en ny og oppdatert liste.

I dag, ., har ****  navnedag.

## Se også
* Liste over norske navnedager
* navnedag

## Referanser
Mykola Azarov

**Mykola Janovytsj Azarov** (født 1947) er en ukrainsk politiker for Regionpartiet.

Azarov var har vært første visestatsminister og finansminister og var konstituert statsminister i to omganger, 7.&ndash;28. desember 2004 og 5.&ndash;24. januar 2005. Azarov ble 11. mars 2010 valgt til statsminister av nasjonalforsamlingen, Verkhovna Rada. Han fratrådte 3. desember 2012, for på ny å tiltre 13. desember samme år. Azarov søkte 28. januar 2014 på ny avskjed som statsminister. Bakgrunnen for hans fratreden i januar 2014 var opptøyene i Kyiv som følge av regjeringens beslutning om ikke å inngå assosieringsavtale med EU. Protestene ble kalt Euromajdan, en sammenstilling av begrepene Europa og Majdan Nezalezjnosti (selvstendighetsplassen), det siste er stedet hvor demonstrasjonene begynte.

## Fotnoter

## Referanser


## Eksterne lenker
*
Lillomarka Idrettspark

**Lillomarka Idrettspark** (også kalt *Lillomarka Arena*) er et skisportsanlegg for langrenn og skiskyting plassert i en nedlagt del av steinbruddet Oslo Pukkverk i bydel Grorud i Oslo. Anlegget er hjemmebane til Lillomarka Skiklubb og er kombinert med asfalterte løyper for rulleski.  

## Lillomarka Arena
Nedre del av idrettsparken kalles Lillomarka Arena. Dette området lages om til festivalområde i sommerhalvåret, og er arrangementssted for rockefestivalen GranittRock.
Om sommeren trener også Stovner Hundeklubb på området.
Det trenes i agility, lydighet og bruks. Det arrangeres flere hundekurs i sommerhalvåret der. 
4000m2 kunstgress er lagt ut på område, så treningsmulighetene er optimale.

## Eksterne lenker
* Om Lillomarka Idrettspark på Lillomarka Skiklubbs nettsider
Antropometri

**Antropometri** (fra gresk *anthropos*, menneske og *metron*, mål) er målinger av menneskekroppens proporsjoner. Målingene utføres etter standardiserte målepunkter som er internasjonalt anerkjent. Slike målinger kan være armenes lengde i forhold til kroppen, eller skallens bredde-lengde-indeks. Til en del av målingene kreves spesielle måleapparater. Målinger på knokler kalles også *osteometri*, og for målinger på levende mennesker nyttes begrepet *somatometri*. 

Osteometri nyttes medisinsk blant annet for å følge opp pasienter med, eller som står i fare for å utvikle, osteoporose.

Somatometri kan nyttes i medisinsk sammenheng for å følge opp et barns vekst, eller en pasients utvikling ved eksempelvis hormonbehandling.

## «Antropometriske krav»
Ved siden av selve målingene brukes begrepet for å fastslå at til ulike fysiske oppgaver stilles det antropometriske krav. Innen idrett kan det forklares at det innen basketball stilles antropometriske krav til å ha en høy og gjerne kraftig kroppsbygging. Innen Langdistanseløp er lettere beinbygging en fordel, det samme innen skihopp, mens der er det også antropometriske krav til utøverens høyde, da det også kan være gunstig. En del idretter har dermed så store antropometriske krav at det ekskluderer utøvere med annen kroppsbygging, eller at de må kompensere med ekstreme ferdigheter på andre områder. For at en del idretter skulle appellere til et større spekter av utøvere ble det innført vektklasser, som i boksing, bryting og vektløfting.

## Se også
* Antropologi
* Midtforeldrehøyde
* Kraniometri, fysiognomisk skallemåling
* Frenologi, uvitenskapelig lære om sammenheng mellom skallform og psykiske egenskaper

## Eksterne lenker
* antropometri.se fagsider fra Högskolan i Skövde (svensk)
Bengt Hassis

**Bengt Hassis** (født 11. januar 1957) er en svensk langrennsløper.

Bengt Hassis har vunnet Vasaloppet i 1985 og 1986. Hassis satte løpsrekord i 1986 med tiden 3.48.55. Den ble først slått av Peter Göransson i 1998.

Han vant American Birkebeiner i 1977.

Han er bror til en annen Vasaloppet-vinner: Ola Hassis.

## Referanser


## Eksterne lenker
* Bengt Hassis webside
Ali al-Bahlul

**Ali Hamza Ahmed Suleiman Al Bahlul** (andre navn: Ali Hamza Ahmed Sulayman Ismail) er en statsborger av Jemen som ble holdt fengslet uten lov og dom, i fangeleiren ved Guantánamobukta. Bare han, og to andre fanger har fått dom, av tilsammen over 700 nåværende og tidligere fanger.

Han starta en boikott av *Guantanamo military commissions* (militære tribunaler) som ble videreført av flere fanger, og argumenterte for boikotten ved å hevde at det fantes intet lovlig grunnlag for de gjeldende militære tribunalene. Han ble dømt for  å  ha utført PR-arbeide (*media relations*) for Osama bin Laden. 

Livstidommen fikk han i november 2008, etter at juryen bestående av ni militære offiserer brukte mindre enn en time på straffeutmålingen. Han er fortsatt fengsla i Guantánamo. 
## Appell til høyere rettsinstans
Advokatene til Al-Bahlul søkte om ny behandling av  straffeutmåling hos en appelldomstol, på grunnlag av uttrykksfrihet (*free speech grounds*).

## Flere detaljer
Fangenummeret til al-Bahlul, er 39 *(Guantanamo Internment Serial Number )*. USAs styresmakter antar at han er født i 1969, i Hudaydah, Jemen. 

## Referanser


## Eksterne lenker
* http://www.cbsnews.com/stories/2004/07/27/terror/main632081.shtml
Kinas riksvei 211

**Kinas riksvei 211** (*G211*) løper fra Yinchuan i den autonome region Ningxia Hui til Xi'an i provinsen Shaanxi. Den er 645 kilometer lang, og går for det meste gjennom relativt sparsomt befolkede områder underveis. 

## Rute og distanse
Samisk aksjonsgruppe

**Samisk aksjonsgruppe** var en gruppe samepolitiske aktivister som oktober 1979 organiserte seg som kulturell og politisk motstandbevegelse mot fornorskning og undertrykking av samer og utbyggingen av Alta-Kautokeinovassdraget. Aksjonsgruppen ga ut tre nummer av aksjonsavisen *[[Charta 79]],* der situasjonen for samisk kultur og rettigheter ble beskrevet og politiske krav formulert. Gruppen ble organisert etter inspirasjon av den intellektuelle bevegelsen rundt Charta 77 i Tsjekkoslovakia.

Blant medlemmene var Niillas Aslaksen Somby, Jorunn Eikjok, Synnøve Persen, Mikkel Anders Gaup, Nils Gaup, Ante Gaup, Ingar Boine og Mikkel Eira som deltok i sultestreiken på Eidsvolds plass foran Stortinget i 1979. Det var også flere andre medlemmer av aksjonsgruppen, men disse deltok ikke i selve sultestreiken.

## Se også
* Sultestreiken foran Stortinget i 1979
* Sultestreiken i Oslo og Stockholm i 1981
* Alta-konflikten
* Folkeaksjonen mot utbygging av Alta-Kautokeinovassdraget

## Referanser
Sanger av Bjørnstjerne Bjørnson

**Sanger av Bjørnstjerne Bjørnson** henviser til de dikt av forfatteren Bjørnstjerne Bjørnson (1832-1910) som har blitt tonesatt og fått melodier av en rekke komponister i årenes løp. Flere av disse har blitt svært populære og blitt gitt på musikkalbum ut av mange utøvere. Mange av dem har også kommet i sangbøker og visebøker opp gjennom årene. Blant de som særlig er knyttet til Bjørnsons diktning er Edvard Grieg og Halfdan Kjerulf.

## Større verk
**Abelkantate* (Christian Sinding)
**[[Arnljot Gelline]]* (Thomas Beck)
**Bergljot* (Edvard Grieg)
**Foran Sydens kloster* (Grieg)
**Fred* T. Griebel, Thorvald Lammers
**Halte Hulda* (C. Franck, A. Rubenson)
**Kongen* (Johan Halvorsen)
**Lyset* (Otto Winter-Hjelm)
**Maria Stuart* (Rikard Nordraak)
**Molde* (Sinding)
**Olav Trygvason* (Grieg)
**Sigurd Jorsalfar* (Grieg)
**Sigurd Slembe* (Johan Svendsen)

## Romanser og sanger
**Holder du af mig* (23 melodier)
**[[Ingrids vise]]* (Og reven lå under birkerot) (Halfdan Kjerulf og Ole Olsen)
**I skogen smågutten gikk dagen lang* (15 melodier
**[[Ja, vi elsker dette landet]]* (Nordraak og Christian Haslerud)
**Just som jeg favned dit liv* (Kjerulf)
**Løft dit hoved* (16 melodier
**Synnøves sang* Nu Tak for Alt ifra vi var smaa
**Søvnen* (Da barnet sov ind) (Kjerulf)
**Undrer mig på* (22 melodier)
**Venevil* (Kjerulf)
**Ære det evige forår i livet* (Catharinus Elling, Sparre Olsen)
## Sanger for kor
**Elsk din neste, du kristensjel* for blandet kor (Thomas Beck)
**Olavsdråpa* fra Arnljot Gelline for mannskor og for blandet kor (Beck)
**Sangen har lysning* for blandet kor (Beck)
**Skifærden* fra Arnljot Gelline for mannskor (Beck)

## Referanser


## Litteratur
*Gurvin, Olav og Anker, Øyvind ([1949] 1959): *Musikkleksikon*, Oslo: Dreyer, spalte 80
* Krogseth, Gisle (2011): *Bjørnstjerne Bjørnson - sanger*, Oslo: Musikk-Huset Forlag
Glesvær

**Glesvær** er et av de eldste handelsstedene på Vestlandskysten. På 1700- og 1800-tallet var dette det største og viktigste fiskeværet på Sotra. Mange gamle naust og bygninger er bevart og restaurert.

## Historie

Første gang handelsstaden Glesvær er omtalt, er i 1664. På dette tidspunkt var stedet eid av bergenskjøpmannen Hendrich Wessel, en slektning av sjøhelten Petter Wessel Tordenskjold. I tillegg til å ha enerett på handel var eieren av handelsstedet den største jordeieren i Sund og fiskerne i distriktet pliktet å levere fangsten sin her. Under sildefisket var Glesvær et samlingspunkt og opp til 140 fartøy kunne ligge samlet her på en gang.

I 1890 ble handelsstedet solgt på tvangsauksjon til Hans Gulbrandsen Bakke fra Steinsland etter at det bergenske kjøpmannsmonopolet hadde kollapset. Sønnen Arne Bakke anla i 1910 en steinkai, denne ble utvidet i 1924. Fortsatt er stedet i Bakke-familiens eie.

## Sagnet om skottejentene

Fra 1500-tallet og frem til 1800 var det utstrakt samarbeid mellom folket på Hordalandskysten og nord på De britiske øyer. Fra denne tiden fortelles det en historie om tre skotske budeier som rodde over til en øy for å melke kyr på sommerbeite. På vei tilbake havnet de i dårlig vær og drev langt til havs, men de hadde rikelig med melk med seg i robåten som de overlevde på. En av budeiene var trolovet med en skotte, men de to andre gjorde et løfte med høyere makter om at dersom de klarte å redde seg i land skulle de bosette seg der. Til slutt drev de i land ved Glesnes, og stedet ble kalt for *Skøtavaadlen* (Skottevolden). Den ene av dem dro tilbake til Skottland, men de to andre holdt sitt løfte og bosatte seg i bygden og giftet seg med hver sin sundsokning.

## Galleri


Bogen ved Glesvær.jpeg|Bogen
Naust ved Glesvær.jpeg|Naust på en av holmene utenfor Glesnes
Frank Hammersland Sgt Petter og Christer Knutsen.JPG|Periferifestivalen
Glesvær Hordaland Norway tunliweb 03.jpg|Glesvær kafé
Glesvær Hordaland Norway tunliweb 01.jpg|Solnedgang ved Glesvær


## Se også
* Periferifestivalen

## Referanser


## Eksterne lenker
* Om handelsstedet hos Periferifestivalen
* Widerøe Flyveselskaps flyfoto fra Sund kommune : Glesvær, Nasjonalbiblioteket
Augla

**Augla** (lokalt uttalt med kort stavelse) er en liten elv i Sør-Fron. Elva kommer fra Torvmyrene innenfor Auglekvarvet og renner ut i Lågen rett vest for Breivegsbrua. Høgdeforskjellen er ca. 560 meter. Elvedalen utgjør den eneste markerte bekkekløft på nordsida av Gudbrandsdalen i Sør-Fron.

Elva renner gjennom en trang v-dal som her og der innskrenker seg til en ren kløft med 100 til 200 meter høye dalsider.
Augledalen inneholder mange planter og lav som står på Norsk rødliste for arter og lokaliteten er derfor vurdert som nasjonal verdifull.

## Eksterne lenker
* Vurdering av plantelivet i Augledalen
Fearless (Taylor Swift-album)

***Fearless*** er et musikkalbum av den amerikanske countrysangeren Taylor Swift fra 2008. 

Albumet lå på toppen av *[[Billboard]] 200-listen* i 11 uker. 

## Sporliste
# «Fearless»
# «Fifteen»
# «Love Story»
# «Hey Stephen»
# «White Horse»
# «You Belong With Me»
# «Breathe»
# «Tell Me Why»
# «You're Not Sorry»
# «Way I Loved You»
# «Forever & Always»
# «Best Day»
# «Change»
# «Our Song»
# «Teardrops on My Guitar»
# «Should've Said No»

## Kilder
* 

## Eksterne lenker
*
Kinas riksvei 225

**Kinas riksvei 225** (*G225*) løper fra Haikou  til Sanya. Den er 429 kilometer lang, og utgjør den vestlige buen av ringveien rundt på øya og provinsen Hainan i Folkerepublikken Kina.

## Rute og distanse
Selva (Orkland)

**Selva** (også skrevet *Selven*) er et gårdsnavn og tettsted i Orkland kommune i Trøndelag. Selva-gårdene ligger ved Selvbukta, en vik av Trondheimsfjorden like innenfor Agdeneset. Neset sønnenfor Selvbukta heter Selvneset. Tettstedet Selva ligger i skråningen nord for Selvbukta.

Selvbukta er ifølge Amund Helland «den bedste havn paa strækningen mellem Agdeneset og Trondhjem for middelstore og mindre fartøier» Stedet passeres av fylkesvei 710 mellom Orkanger og fergestedet i Valset.

## Historie
Rygh antar at gårdsnavnet opprinnelig har vært brukt om Selvbukta. Agdenes og Selva ble i middelalderen regnet til fylket Nordmøre. Grjotgard Herlaugsson, en sønnesønn av Harald Naumdølajarl og av håløygjarlenes slekt, bodde på Selva og ble der drept av en berserk. Selva nevnes en gang i *[[Heimskringla]]*. Kong Eirik Blodøks tok veitsle på Selva, hvor han ble overrasket av sin fiende Halvdan Svarte. Eirik rømte til skogs, men Halvdan lot gården og de folkene som ikke kom seg vekk brenne opp. Siden nevnes Selva igjen i *[[Sverres saga]]*. I 1197 besøkte baglerne for første gang Trøndelag. Kong Sverres seilte dem i møte sydfra, og han erobret ett av baglernes skip på havnen utenfor Selva.

## Referanser
Xiuying

**Xiuying** (kinesisk: 秀英区; pinyin: *Xiùyīng Qū*) er et bydistrikt i byprefekturet Haikou i provinsen Hainan i Folkerepublikken Kina. 

Det har et areal på 512 km² og teller 290.000 innbyggere.

## Samferdsel
Kinas riksvei 224, den sentrale veiforbindelse tvers over Hainan, går gjennom området. Den begynner i Haikou og ender i Sanya i sør. 

Kinas riksvei 225, den vestlige halvdel av ringveien rundt Hainan, løper fra Haikou i nord via Danzhou og Dongfang til Sanya i sør.

## Eksterne lenker
* Haikou Shi XIuying Qu Renda 
* Xiuying Qu ditu
Danzhou

**Danzhou** (kinesisk: 儋州; pinyin: *Dānzhōu*) er et byfylke i Hainan i Folkerepublikken Kina.

Befolkningen var på  innbyggere i 1999.

## Kulturminner
Gamlebyen i Danzhou (*Danzhou gucheng*) og Dongpo-akademiet (Dongpo shuyuan), oppkalt etter Su Dongpo (Su Shi), er oppført på listen over kulturminner i Folkerepublikken Kina. 

## Samferdsel
Kinas riksvei 225, den vestlige halvdel av ringveien rundt Hainan, løper fra Haikou i nord via Danzhou og Dongfang til Sanya i sør.

## Referanser


## Eksterne lenker
* Lokalregjeringens hjemmesider
Dongfang

:*Må ikke forveksles med ingeniør-konglomeratet [[DongFang Electric]], som bygger kraftverk.*

**Dongfang** (kinesisk: 东方; pinyin: *Dōngfāng*) er et byfylke i provinsen Hainan i Folkerepublikken Kina.

Befolkningen var  i 1999.

## Samferdsel
Kinas riksvei 225, den vestlige halvdel av ringveien rundt Hainan, løper fra Haikou i nord via Danzhou og Dongfang til Sanya i sør.

## Referanser


## Eksterne lenker
* Lokalregjeringens sider
Voprosy istorii

***Voprosy istorii*** (Вопросы истории, russisk, «Spørsmål om historie») er det fremste russiske akademiske tidsskriftet innenfor historiefaget. Det utkommer månedlig. Tidsskriftet ble stiftet i 1926 under navnet *Istorik-marksist* (Историк-марксист, «Den marxistiske historikeren»). I 1941 ble dette tidsskriftet slått sammen med *Istoritsjeskij zjurnal* (Исторический журнал, *Istoričeskij žurnal*, «Historisk tidsskrift»), som var begynt å utkomme som *Borba klassov* (Борьба классов, *Bor’ba klassov*, «Klassekampen») i 1931, men hadde skiftet navn i 1937. Fra 1945 het tidsskriftet *Voprosy istorii*.

## Referanser


## Kilder
* Voprosy istorii. About the Journal

## Eksterne lenker
* Indeks over samtlige artikler i ''Voposy istorii''
Litong

**Litong** (kinesisk: 利通区; pinyin: *Lìtōng Qū*) er et bydistrikt i byprefekturet Wuzhong i den autonome region Ningxia Hui i Folkerepublikken Kina. 

Det har et areal på 1&nbsp;316 kvadratkilometer og teller 360&nbsp;000 innbyggere. 

## Eksterne lenker
* Infoside
The Man from Earth

***The Man from Earth*** er en science fiction-film fra 2007 skrevet av Jerome Bixby og regissert av Richard Schenkman. Manuset ble unnfanget av Jerome Bixby tidlig på 1960-tallet, men ble ikke fullført før på hans dødsleie i april 1998, og er dermed hans siste arbeid.

## Handling
Handlingen fokuserer på John Oldman (David Lee Smith), en lærer som hevder å være et Cro-Magnon-menneske (eller huleboer tilhørende Magdalénienkulturen) som på en eller annen måte har overlevd i over  år. Handlingen finner sted i og rundt Oldmans hus under avskjedsfesten hans, og avanserer gjennom intellektuelle argumenter mellom Oldman og hans fakultet.

## Skuespillere
* David Lee Smith som John Oldman
* Tony Todd som Dan
* John Billingsley som Harry
* Ellen Crawford som Edith
* Annika Peterson som Sandy
* William Katt som Art Jenkins
* Alexis Thorpe som Linda Murphy
* Richard Riehle som Dr. Will Gruber

## Eksterne lenker
* 
*
Giuseppe Luigi Assemani

**Giuseppe Luigi Assemani** (født 1710, død 1782) var en libanesisk orientalist.

Giuseppe Luigi Assemani tilhørte den berømte maronittiske Assemani-familien, og var en nevø av erkebiskop Giuseppe Simeone Assemani. Han studerte i Roma og ble utnevnt av paven til professor i syrisk ved La Sapienza-universitetet. Siden var han professor i liturgi. I 1736 fant han *[[Codex Assemanianus]]* i Jerusalem, et gammelkirkeslavisk håndskrift skrevet med glagolittiske bokstaver. Håndskriftet er oppkalt etter ham.

## Referanser


## Kilder
Dusgard

**Dusgard** eller **Dusgård** er en gård i Ringsaker i Innlandet, på Ring like nord for Moelv. Dusgård var embedsgård for residerende kapellan i Ringsaker fram til 1925 da Ringsaker prestegjeld ble delt. Gården har gjennom åra vært bosted for flere kjente prester og forfattere som Conrad Nicolai Schwach, Barbra Ring og Ronald Fangen. 

Dusgard har kjent dyrkingshistorie langt tilbake i tid. Antagelig helt tilbake til folkevandringstiden. I dag dyrkes det bringebær, solbær, epler for videresalg lokalt. Garden Dusgard eies av familien Frydenberg/Løvland. Navnet Dusgard kommer fra norrønt Dus og gard og kan oversettes med gården som ligger ved den stillegående elven. Det har vært et bekkedrag i gammel tid som har rent over eiendom, men som i dag er drenert.

Conrad Nicolai Schwach (1793 – 1860) ble født og vokste som prestesønn opp på Dusgard, men har ikke skrevet noe som kan relateres til gården. Siden leide forfatterinnen Barbra Ring Dusgard. Jordvegen ble utskilt, mens den tradisjonsrike huset fra 1850 med tilliggende hage er en selvstendig enhet. I 1937 kjøpte Ronald Fangen bygningen og flyttet inn her. Dette ble hans kunstnerbolig til han omkom i en flyulykke ved Fornebu i 1946. Hans enke og de to døtrene ble boende i Ringsaker. Etter Fangens død overtok forfatteren og forlagsmannen Nils Lie kunstnerboligen og ble boende der til sin død.

## Litteratur
* . Her nevnt som *Dusgaard*.
Franjo Rački

**Franjo Rački** (født 25. november 1829 i Fiume, død 13. februar 1894) var en kroatisk katolsk prest og historiker.

Rački studerte teologi i Wien og ble først prest, siden professor i kirkehistorie og kanonisk rett ved det teologiske seminaret i Zengg, hvor han studerte den kroatiske kirkens historie og organiserte innsamling av gamle håndskrifter skrevet med det glagolittiske alfabetet. Som følge av disse studiene utga han et verk om de slaviske apostlene Kyrillos og Methodios (*Viek i jelovanje sv. Cirila i Metode*, 1857–1859) og et arbeid om den slaviske skriften (*Pismo slovjensko*, 1861).

Etter å ha blitt utnevnt til kanonikus for det illyriske kapitlet i Roma, fortsatte han studiene sine i romerske arkiver. I Vatikanet kopierte han et av de eldste og viktigste glagolittiske håndskriftene, *[[Codex Assemanii]]*, som han utga sammen med Jagić i 1865. Etter å ha vendt tilbake til Østerrike i 1860 ble han med i den kroatiske nasjonale bevegelsen og ble valgt til medlem av den kroatiske landdagen. I 1864 grunnla han tidsskriftet *Književnik*, hvor han samlet Kroatias fremste vitenskapsfolk, og hvor han selv offentliggjorde en kritisk vurdering av de eldre kildene til kroatisk og serbisk historie. Etter at tidsskriftet ble nedlagt var han blant dem som ivret mest for opprettelsen av det sydslaviske akademiet i Agram (Zagreb) i 1866. Han var president for akademiet helt til 1886, da keiseren ikke lenger ønsket å la ham gjenvelges.

## Referanser


## Kilder
*
René Lorain

**René Lorain** (født 19. mars 1900 i Reims, død 25. oktober 1984) var en fransk friidrettsutøver som deltok i de olympiske leker 1920 i Antwerpen.

Lorain vant en olympisk sølvmedalje i friidrett under Sommer-OL 1920 i Antwerpen. Han var med på det franske stafettlaget som kom på andreplass på 4 x 100 meter stafett med tiden 42,6 bak USA som satte ny verdensrekord med 42,2. De andre på laget var René Tirard, René Mourlon og Émile Ali-Khan.

## OL-medaljer
* 1920  Antwerpen &ndash;  Sølv i friidrett, 4 x 100 m stafett  Frankrike

## Referanser


## Eksterne lenker
*
James Wilson (friidrettsutøver)

**James Wilson** (født 2. oktober 1891, død 1973) var en britisk friidrettsutøver som deltok i de olympiske leker 1920 i Antwerpen.

Wilson vant to olympiske medaljer i friidrett under Sommer-OL 1920 i Antwerpen. Han var med på det britiske laget som kom på andreplass i terrengløp bak Finland. De andre på laget var Frank Hegarty og Alfred Nichols. Wilson ble nummer tre på  meter bak Paavo Nurmi fra Finland og franske Joseph Guillemot.

## OL-medaljer
* 1920  Antwerpen &ndash;  Sølv i friidrett, terrengløp, lag  Storbritannia 
* 1920  Antwerpen &ndash;  Bronse i friidrett, meter  Storbritannia

## Referanser


## Eksterne lenker
*
Lara

**Lara** er et kvinnenavn med flere opprinnelser. Det er:
* en opprinnelig russisk korform av *[[Larisa]]*, som muligens kan ha opprinnelse i navnet på den tidligere byen Larisa i Thessalia i Hellas.
* et finsk kvinnenavn dannet av mannsnavnet *[[Laurentius]]*.

*Lára* er en islandsk form av kvinnenavnet *[[Laura]]*, som er en opprinnelig italiensk kortform av *Laurentia*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Lara Flynn Boyle (f. 1970), amerikansk skuespiller
* Lara Fabian (f. 1970), belgisk-kanadisk sanger
* Lara Dutta (f. 1978), indisk skuespiller
* Lara Stone (f. 1983), nederlandsk modell
* Lara Eide (f. 1990), norsk sanger

## Annen bruk av navnet
* Lara Croft, rollefigur i videospillet *[[Tomb Raider]]*
* Lara (Venezuela), delstat i Venezuela

## Navnedag

## Referanser


## Eksterne lenker
*
Gaston Féry

**Gaston Féry** (født 24. april 1900 i Longwy i Meurthe-et-Moselle, død 29. november 1985) var en fransk friidrettsutøver som deltok i de olympiske leker 1920 i Antwerpen.

Féry vant en olympisk bronsemedalje i friidrett under Sommer-OL 1920 i Antwerpen. Han var med på det franske stafettlaget som kom på tredjeplass på 4 x 400 meter stafett bak Storbritannia og Sør-Afrika. De andre på laget var Georges André, Maurice Delvart og Jean Devaux.

## OL-medaljer
* 1920  Antwerpen &ndash;  Bronse i friidrett, 4 x 400 meter stafett   Frankrike

## Referanser


## Eksterne lenker
*
Dean Paul Martin

**Dean Paul Martin** (født 17. november 1951, død 21. mars 1987) var en amerikansk entertainer, sanger, skuespiller, og pilot for det amerikanske militæret. Han var også en vellykket tennisspiller og han deltok i mange konkurranser for juniorutøvere på Wimbledon.

Martin spilte hovedrollen i TV-serien *Misfits of Science* som ble sendt på TV ved årsskiftet 1985 og 1986. En av seriens medstjerner var den kjente skuespilleren Courteney Cox. Martin var også  en ivrig pilot som fikk sin piloten-lisens da han var 16 år gammel. Han ble offiser i California Air National Guard i 1981. Han døde i 1987 da hans F-4 Phantom jagerfly som tilhørte Nasjonalgarden styrtet i San Bernardino-fjellene i California under en snøstorm. Krasjet drepte både ham og hans partner Ramon Ortiz som var med ham på flyet. 

Martin ble etter sin død gravlagt i Los Angeles National Cemetery som tilhører US Department of Veterans Affairs og ligger i Los Angeles i California. Dean Paul Martin giftet seg med skuespillerinnen Olivia Hussey i 1971. De fikk ett barn sammen som heter Alexander som i likhet med foreldrene ble skuespiller som voksen. Martin og Hussey ble skilt i 1978. Han giftet seg deretter med Dorothy Hamill i 1982 og de tok ut skilsmisse i 1984.

## Referanser


## Eksterne lenker
*
Ron Eldard

**Ronald Jason «Ron» Eldard** (født 20. februar 1965 på Long Island i New York) er en amerikansk skuespiller som er den nest yngste av syv barn. Han har 4 søstre og 2 brødre. Eldard gjorde sin filmdebut i 1989 med komedien *True Love* som ble skrevet og regissert av Nancy Savoca. Denne filmen vant Grandy Jury Prize ved Sundance Film Festival. 

Eldard har opptrådt på Broadway-teateret i flere kritikerroste oppsetninger av teaterstykker som f. eks. On the Waterfront, Biloxi Blues, Bash: Latterday Spilles og En handelsreisendes død. Han har også vært med i den kjente og kritikerroste filmen Black Hawk Down fra 2001.

## Referanser


## Eksterne lenker
* 
*
Jennifer Ehle

**Jennifer Ehle** (født 29. desember 1969 i Winston-Salem i Nord-Carolina) er en Tony Award-vinnende britisk-amerikansk skuespiller som har vært med på teateroppsetninger og i flere filmer.

Jennifer flyttet mye mellom Storbritannia og USA i løpet av barndommen og hun gikk derfor på 18 forskjellige skoler, inkludert Interlochen Arts Academy. Hennes utdanning til skuespiller tok hun delvis på North Carolina School of the Arts som ligger i USA, og hun da hun gikk på dramaskolen Central School of Speech and Drama i London.

I 1992 var Ehle med i filmatisering av *The Kamille Lawn* som er basert på en roman av forfatteren Mary Wesley, der hun og moren hennes spilte den samme karakteren i forskjellige aldre. Denne historien ble produsert av den britiske TV-kanalen Channel 4 og var en femdelt mini-serie. Hun spilte Elizabeth Bennett i BBC sin filmatisering av klassikeren Stolthet og fordom i 1995, som gjorde at hun ble tildelt BAFTA-prisen. Etter en periode der hun jobbet ved Royal Shakespeare Company fikk hun sin første store rollen i spillefilmen *Paradise Road*. I 2015 var hun med i den britiske spion-filmen **. Hun har også spilt i mindre roller i filmer som *[[Wilde (film)|Wilde]]* (1997), *Sunshine* (1999), *[[Kongens tale]]* (2010), *[[Contagion]]* (2011), *Zero Dark Thirty* (2012),* RoboCop* (2014), og *[[Fifty Shades of Grey (film)|Fifty Shades of Grey]]* (2015).

Ehle er gift med forfatteren Michael Ryan og de har to barn sammen som heter George og Talulah. De for tiden bor i New York.

## Referanser


## Eksterne lenker
* 
*
Ulan Hot

**Ulan Hot** (kinesisk: 乌兰浩特; pinyin: *Wūlánhàotè*) er et byfylke i ligaen (prefekturet) Hinggan i den autonome region Indre Mongolia i Folkerepublikken Kina.

Befolkningen var på  innbyggere i 1999.

Rett utenfor bykjernen ligger et gravmæle fra Yuan-dynastiet og et tempel viet til Djengis Khan. Tempelet ble bygget i 1940. I 2002 ble det bevilget penger til en betydelig utvidelse. 

## Samferdsel
Kinas riksvei 111 løper gjennom området, på sin vei fra Beijing via Chifeng til Jiagedaqi i provinsen Heilongjiang.

Kinas riksvei 302 ender opp her. Den går fra Hunchun i provinsen Jilin til Ulan Hot.

## Referanser


## Eksterne lenker
* Lokalregjeringens hjemmesider
Åpen verden

**Åpen verden** kan vise til:

**[[Åpen verden – et forsvar for globaliseringen]]* – en debattbok fra 2004
*Åpen verden (videospill) – en spesiell type brettdesign i videospill
The Free Electric Band

**«The Free Electric Band»** er en sang som er skrevet av låtskriverduoen Albert Hammond og Mike Hazlewood. Den ble spilt inn av Hammond i 1973, og er den eneste sangen han synger selv som har oppnådd en listeplassering i Storbritannia.

Sangen er en optimistisk og glad sang om en ung mann med mange muligheter i livet, men som med lett hjerte velger å prioritere musikk og «The Free Electric Band».

Singelen fikk høye listeplasseringer i mange land i 1973-1974, og toppet blant annet VG-lista i sju uker.

## Listeplasseringer

## Referanser


## Eksterne lenker
* Hammonds framføring av sangen med tekst
* Teksten
Quitzdorf am See

**Quitzdorf am See** er en kommune i den midterste delen av Landkreis Görlitz i Direktionsbezirk Dresden i Fristaten Sachsen. Kommunen har 1&nbsp;391 innbyggere (31. desember 2008) og er en del av Forvaltningsforbundet Diehsa. 

Kommunen ble opprettet i 1994 gjennom en sammenslåing av de to tidligere kommunene Kollm og Sproitz og ble oppkalt etter landsbyen Quitzdorf som måtte vike for oppdemmingen av Talsperre Quitzdorf.

Quitzdorf ligger i midten av kretsen og grenser i øst til Niesky. Quitzdorf am See er knyttet sammen med Bundesstraße 156 i vest, Bundesstraße 115 i øst og Bundesautobahn 4 i sør. De nærmeste jernbanestasjonene er *Kodersdorf* (Anschlussstelle 93; ca. 20 km unna) og *Nieder Seifersdorf*  (92; 12 km) i øst og *Weißenberg* (91; 10 km) i vestlig retning. Banestrekningen Horka–Falkenberg går gjennom kommunen med en jernbanestasjon  i Petershain.

Quitzdorf am See befinner seg mellom biosfærereservatet hede- og innsjølandskapet i  Oberlausitz i nordn og høydedraget Dubrau i sør og er omgitt av et landskap som er rikt på skog og tjern. Kollm og Sproitz ligger like ved Talsperre Quitzdorf, som demmer opp Schwarzer Schöps.

Distrikter i kommunen er Horscha (sorbisk: *Hóršow*), Kollm *(Chołm)*, Petershain *(Hóznica)*, Sproitz *(Sprjojcy)* og Steinölsa *(Kamjentna Wólšinka)*.

Quitzdorf am See var en kommune i Niederschlesischer Oberlausitzkreis frem til 1. august 2008, og siden 1. august 2008 har den vært en del av Landkreis Görlitz.

## Referanser


## Eksterne lenker
*
Erika Eleniak

**Erika Eleniak** (født 29. september 1969 i Glendale i California) er en amerikansk skuespiller kjent for sin rolle som Shauni McClain i TV-serien *[[Baywatch]]*.

Eleniaks første rolle som skuespiller var i 1982 i filmen *[[E.T. the Extra-Terrestrial]]*.

I 2006 var hun en av deltakerne i den fjerde sesongen av reality-TV-serien *Celebrity Fit Club*, som handler om overvektige kjendiser som skal miste mest mulig vekt som en del av en konkurranse.

Eleniak var med i filmen *Snowbound* fra 2001 som ble filmet i Alberta i Canada. Eleniak ble forelsket i dette stedet. Hun ble også forelsket i Roch Daigle som jobbet på filmsettet til *Snowbound*. Eleniak ble gravid i 2005, men etter seks og en halv uke ble graviditeten påvist å være ektopisk, noe som krevde en akutt operasjon. Graviditeten endte i spontanabort, men Eleniak ble snart gravid igjen. Hennes første barn ble datteren Indyanna, som ble født i januar 2006.

## Referanser


## Eksterne lenker
* 
*
Qian Gorlos

**Qian Gorlos** (kinesisk: 前郭尔罗斯蒙古族自治县; pinyin: *Qiánguō'ěrluósī měnggǔzú Zìzhìxiàn*) er et autonomt fylke i byprefekturet Songyuan i provinsen Jilin i Folkerepublikken Kina. 

Befolkningen var på  innbyggere i 1999.

## Samferdsel
Kinas riksvei 302 løper gjennom området. Den går fra Hunchun i provinsen Jilin til Ulanhot i Indre Mongolia.

## Referanser


## Eksterne lenker
* Lokalregjeringens hjemmesider
Kinas riksvei 302

**Kinas riksvei 302** (*G302*) løper fra Hunchun i provinsen Jilin til Ulanhot i Indre Mongolia. Den er 1.028 kilometer lang.

## Rute og distanse